**OBRAZLOŽENJE PRIJEDLOGA**

**II. IZMJENA I DOPUNA KOSOLIDIRANOG**

**PRORAČUNA GRADA SENJA ZA 2020. GODINU**

Odredbama Zakona o proračunu ("Narodne novine" broj 87/08, 136/12 i 15/15) utvrđeno je da ako se tijekom proračunske godine, zbog izvanrednih nepredviđenih okolnosti, povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

Člankom 31. točka 4. Statuta Grada Senja ("Službeni glasnik Grada Senja" br. 6/09, 2/13, 6/13, 10/13 - pročišćeni tekst, 6/14, 10/17, 11/17, 2/18 i 3/18 – pročišćeni tekst) te člankom 68. Poslovnika Gradskog vijeća Grada Senja ("Službeni glasnik Grada Senja" br. 6/09, 1/11, 2/13, 6/13, 10/13 – pročišćeni tekst, 10/17 i 15/18) utvrđeno je da Gradsko vijeće donosi Proračun, Odluku o izvršenju Proračuna i Godišnje izvješće o izvršenju proračuna.

Konsolidirani Proračun Grada Senja za 2020. godinu i Projekcije za 2021. i 2022. godinu usvojeni su na 23. sjednici Gradskog vijeća Grada Senja, održanoj 06. prosinca 2019. godine, a objavljeni su u "Službenom glasniku Grada Senja" broj 8/19 od 06. prosinca 2019. godine. Navedenim aktom konsolidirani prihodi/primici utvrđeni su u iznosu od 61.059.985,88 kuna, što s uključenim planiranim prenesenim prihodima i primicima proračuna i proračunskih korisnika u iznosu od 2074395,56 kuna daje ukupan iznos od 63.133.781,44 kuna, koji je raspoređen u Posebnom dijelu Proračuna za 2020. godinu.

I. izmjene i dopune Konsolidiranog proračuna Grada Senja za 2020. godinu usvojene su na 25. sjednici Gradskog vijeća Grada Senja, održanoj 28. veljače 2020. godine, a objavljene su u "Službenom glasniku Grada Senja" broj 1/20 od 28. veljače 2020. godine. Navedenim aktom konsolidirani prihodi/primici utvrđeni su u iznosu od 63.861.548,88 kuna, što s uključenim planiranim prenesenim prihodima i primicima proračuna i proračunskih korisnika u iznosu od 2.081.347,84 kuna daje ukupan iznos od 65.942.896,72 kuna, koji je raspoređen u Posebnom dijelu Proračuna za 2020. godinu.

II. Izmjenama i dopunama Proračuna Grada Senja za 2020. godinu izvršena je izmjena sljedećih stavaka:

* Razdjel 001 Jedinstveni upravni odjel, Glava 00102 Financije i gradski proračun, Program P 1003 Javna uprava i administracija, Aktivnost A 1003 01 Redovna djelatnost smanjuje se stavka "Plaće (bruto)" za 100.000,00 kuna.
* Razdjel 001 Jedinstveni upravni odjel, Glava 00102 Financije i gradski proračun, Program P 1004 Zaduživanje i ostali financijski poslovi, Aktivnost A 1004 02 Ostali financijski poslovi smanjuje se stavka "Ostali financijski rashodi" za 90.000,00 kuna. Navedeno smanjenje se odnosi na usklađenje planiranog sa do sada izvršenim.
* Razdjel 001 Jedinstveni upravni odjel, Glava 00102 Financije i gradski proračun, Program P 1005 Informatizacija i opremanje gradske uprave, Tekući projekt T 1005 01 Nabava uredske opreme, namještaja i računalnih programa smanjuje se stavka "Rashodi za nabavu proizvedene dugotrajne imovine" za 50.000,00 kuna. Navedeno smanjenje se odnosi na usklađenje planiranog sa do sada izvršenim.
* Razdjel 001 Jedinstveni upravni odjel, Glava 00103 Gradska imovina, Program 1006 Održavanje gradske imovine, Aktivnost A 1006 01 Održavenje poslovnih i stambenih objekata smanjuje se stavka "Rashodi za usluge" za 120.000,00 kuna. Navedeno smanjenje se odnosi smanjenje troškova obnove određenih prostora u vlasništvu Grada Senja.
* Razdjel 001 Jedinstveni upravni odjel, Glava 00103 Gradska imovina, Program 1006 Održavanje gradske imovine, Tekući projekt T 1006 01 Sanacija sale Društvenog doma Krivi Put smanjuje se stavka "Građevinski objekti" za 100.000,00 kuna.
* Razdjel 001 Jedinstveni upravni odjel, Glava 00103 Gradska imovina, Program 1007 Osiguranje, Aktivnost A 1007 01 Premije osiguranja smanjuje se stavka "Ostali nespomenuti rashodi" za 130.000,00 kuna. Navedeno smanjenje se odnosi na usklađenje planiranog sa do sada izvršenim.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1011 Održavanje komunalne infrastrukture, Aktivnost A 1011 04 Održavanje cesta smanjuje se stavka "Rashodi za usluge" za 400.000,00 kuna. Navedeno povećanje se odnosi na smnjenje planiranih sredstava namjenjenih aktivnostima zimske službe, a sve u skladu s do sada izvršenim.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 02 Kuća senjskih književnika – opožarena zgrada smanjuje se stavka "Dodatna ulaganja za ostalu nefinancijsku imovinu" u iznosu od 650.000,00 kuna. Navedeno smanjenje se odnosi na izmjene ugovora s izvođačem i Ministarstvom kulture te na izmjenu načina sanacije.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 08 Kalvarija u Svetom Jurju povećava se stavka "Nematerijalna proizvedena imovina" u iznosu od 2.500,00 kuna. Navedeno povećanje se odnosi na razliku između planiranog i rezultata nabave projektne dokumentacije.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 27 Adaptacija dijelova elektro i strojarskih instalacija u dječjem vrtiću povećava se stavka "Dodatna ulaganja za ostalu nefinancijsku imovinu" u iznosu od 285.000,00 kuna. Navedeno povećanje se odnosi na dodatne radove koji se nisu mogli predvidjeti.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 34 Nadogradnja dječjeg vrtića povećava se stavka "Dodatna ulaganja za ostalu nefinancijsku imovinu" u iznosu od 547.500,00 kuna. Povećanje se odnosi na dodatne radove koji se ranije nisu mogli predvidjeti, a sve uz suglasnost nadzornog inženjera.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 35 Arheološka istraživanja na Frankopanskom trgu briše se iz proračuna. Razlog navedenog je taj što Grad Senj nije dobio sredstva od strane Ministarstva kulture.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 36 Konzervatorsko čišćenje i zaštita mozaika na Trgu Cimiter i radovi za prezentaciju istog briše se iz proračuna. Razlog navedenog je taj što Grad Senj nije dobio sredstva od strane Ministarstva kulture.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 44 Zamjena kandelabara u dijelu gradske jezgre povećava se stavka "Dodatna ulaganja za ostalu nefinancijsku imovinu" za 100.000,00 kuna. Navedeno povećanje se odnosi na rasvjetna tijela na Pavlinskom trgu i dijelu ulice Potok koja nisu bila predviđena projektom uređenja.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 59 Uređenje Parka senjskih književnika u Senju u iznosu od 187.500,00 kuna.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 70 Uređenje okoliša starog dijela vrtića u iznosu od 500.000,00 kuna.
* Razdjel 003 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1013 Prostorno planska, projektna i ostala dokumentacija, Kapitalni projekt K 1013 33 Izrada ciljanih izmjena i dopuna UPU-a Grada Senja smanjuje se stavka "Nematerijalna proizvedena imovina" u iznosu od 39.900,00 kuna. Navedeno smanjenje se odnosi na usklađenje planiranog s rezultatima postupka nabave.
* Razdjel 003 Jedinstveni upravni odjel, Glava 00105 Gospodarstvo, poljoprivreda, malo i srednje poduzetništvo, Program P 1016 Poticanje djelatnosti informiranja, poljoprivrede i turizma, Aktivnost A 1016 04 Djelatnost TZ Grada Senja, smanjuje se stavka "Tekuće donacije" za 260.000,00 kuna. Navedeno smanjenje se odnosi ne smanjene troškove TZ Grada Senja uslijed aktualne situacije vezane uz virus COVID-19.
* Razdjel 003 Jedinstveni upravni odjel, Glava 00105 Gospodarstvo, poljoprivreda, malo i srednje poduzetništvo, Program P 1018 Poticanje djelovanja ostalih udruga, društava i zajednica, Aktivnost A 1018 01 Osnovna djelatnost udruga, društava i zajednica, smanjuje se stavka "Kapitalne donacije" za 100.000,00 kuna

Navedene izmjene i preraspodjele utjecale su na promjene na podskupinama računa rashoda Konsolidiranog proračuna za 2020. godinu, a koje su prikazane u niže navedenoj tablici.

Tablica 1: Prikaz konsolidiranih rashoda i izdataka Grada Senja po II. Izmjenama i dopunama Proračuna za 2020. godinu

|  |  |  |  |  |  |
| --- | --- | --- | --- | --- | --- |
| **Konto** | **VRSTA RASHODA/IZDATKA** | **PRORAČUN 2020.** | **POVEĆANJE / SMANJENJE** | **NOVI PLAN ZA 2020.** | **INDEX (5/3)** |
| **1** | **2** | **3** | **4** | **5** | **6** |
| **3** | **RASHODI POSLOVANJA** | **37.441.446,38** | **-1.200.000,00** | **36.241.446,38** | **96,8** |
| 31 | Rashodi za zaposlene | 12.229.520,13 | -100.000,00 | 12.129.520,13 | 99,2 |
| 311 | Plaće (bruto) | 9.688.918,68 | -100.000,00 | 9.588.918,68 | 99,0 |
| 312 | Ostali rashodi za zaposlene | 738.174,38 | 0,00 | 738.174,38 | 100,0 |
| 313 | Doprinosi na plaće | 1.802.427,07 | 0,00 | 1.802.427,07 | 100,0 |
| 32 | Materijalni rashodi | 13.568.302,30 | -650.000,00 | 12.918.302,30 | 95,2 |
| 321 | Naknade troškova zaposlenima | 329.500,00 | 0,00 | 329.500,00 | 100,0 |
| 322 | Rashodi za materijal i energiju | 2.138.890,00 | 0,00 | 2.138.890,00 | 100,0 |
| 323 | Rashodi za usluge | 9.129.158,30 | -520.000,00 | 8.609.158,30 | 94,3 |
| 324 | Naknade troškova osobama izvan radnog odnosa | 9.000,00 | 0,00 | 9.000,00 | 100,0 |
| 329 | Ostali nespomenuti rashodi poslovanja | 1.961.754,00 | -130.000,00 | 1.831.754,00 | 93,4 |
| 34 | Financijski rashodi | 595.523,95 | -90.000,00 | 505.523,95 | 84,9 |
| 342 | Kamate za primljene kredite i zajmove | 191.123,95 | 0,00 | 191.123,95 | 100,0 |
| 343 | Ostali financijski rashodi | 404.400,00 | -90.000,00 | 314.400,00 | 77,7 |
| 35 | Subvencije | 985.000,00 | 0,00 | 985.000,00 | 100,0 |
| 351 | Subvencije trgovačkim društvima u javnom sektoru | 770.000,00 | 0,00 | 770.000,00 | 100,0 |
| 352 | Subvencije trgovačkim društvima, poljoprivrednicima i obrtnicima izvan javnog sektora | 215.000,00 | 0,00 | 215.000,00 | 100,0 |
| 36 | Pomoći dane u inozemstvo i unutar općeg proračuna | 1.615.000,00 | 0,00 | 1.615.000,00 | 100,0 |
| 366 | Pomoći proračunskim korisnicima drugih proračuna | 1.615.000,00 | 0,00 | 1.615.000,00 | 100,0 |
| 37 | Naknade građanima i kućanstvima na temelju osiguranja i druge naknade | 836.600,00 | 0,00 | 836.600,00 | 100,0 |
| 372 | Ostale naknade građanima i kućanstvima iz proračuna | 836.600,00 | 0,00 | 836.600,00 | 100,0 |
| 38 | Ostali rashodi | 7.611.500,00 | -360.000,00 | 7.251.500,00 | 95,3 |
| 381 | Tekuće donacije | 4.041.500,00 | -260.000,00 | 3.781.500,00 | 93,6 |
| 382 | Kapitalne donacije | 320.000,00 | -100.000,00 | 220.000,00 | 68,8 |
| 385 | Izvaredni rashodi | 50.000,00 | 0,00 | 50.000,00 | 100,0 |
| 386 | Kapitalne pomoći | 3.200.000,00 | 0,00 | 3.200.000,00 | 100,0 |
| **4** | **RASHODI ZA NABAVU NEFINANCIJSKE IMOVINE** | **27.543.660,34** | **682.600,00** | **28.226.260,34** | **102,5** |
| 42 | Rashodi za nabavu proizvedene dugotrajne imovine | 4.485.685,34 | 100,00 | 4.485.785,34 | 100,0 |
| 421 | Građevinski objekti | 1.121.701,00 | -100.000,00 | 1.021.701,00 | 91,1 |
| 422 | Postrojenja i oprema | 2.431.187,50 | -25.000,00 | 2.406.187,50 | 99,0 |
| 423 | Prijevozna sredstva | 169.146,84 | 0,00 | 169.146,84 | - |
| 424 | Knjige, umjetnička djela i ostale izložbene vrijednosti | 65.000,00 | 0,00 | 65.000,00 | 100,0 |
| 426 | Nematerijalna proizvedena imovina | 698.650,00 | 125.100,00 | 823.750,00 | 117,9 |
| 45 | Rashodi za dodatna ulaganja na nefinancijskoj imovini | 23.057.975,00 | 682.500,00 | 23.740.475,00 | 103,0 |
| 454 | Dodatna ulaganja za ostalu nefinancijsku imovinu | 23.057.975,00 | 682.500,00 | 23.740.475,00 | 103,0 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **957.790,00** | **0,00** | **957.790,00** | **100,0** |
| 54 | Izdaci za otplatu glavnice primljenih kredita i zajmova | 957.790,00 | 0,00 | 957.790,00 | 100,0 |
| 544 | Otplata glavnice primljenih kredita i zajmova od kreditnih i ostalih financijskih institucija izvan javnog sektora | 957.790,00 | 0,00 | 957.790,00 | 100,00 |

**RASHODI POSLOVANJA**

Konsolidirani rashodi poslovanja planiraju se ovim Izmjenama i dopunama Proračuna u iznosu od 36.241.446,38 kuna, što predstavlja smanjenje za 1.200.000,00 kuna ili za 3,2% u odnosu na plan Proračuna za 2020. godinu. U nastavku se obrazlažu promjene vezane za navedeno povećanje.

**I. Rashodi za zaposlene (skupina računa 31)**

Rashodi za zaposlene planirani su s smanjenjem za 100.000,00 kuna ili za 0,8% i sada iznose 12.129.520,13 kuna.

Rashodi za zaposlene gradske uprave i proračunskih korisnika obuhvaćaju plaće, doprinose na plaće i naknade zaposlenicima - jubilarne nagrade, otpremnine, naknade za slučaj bolesti, invalidnosti i smrtni slučaj te ostale rashode za zaposlene. Navedeno povećanje se odnosi na osiguravanje jedne otpremnine.

**2. Materijalni rashodi (skupina računa 32)**

Materijalni rashodi planirani su u iznosu 12.918.302,30 kuna, što predstavlja smanjenje za 4,8% ili za 650.000,00 kuna u odnosu na plan Proračuna za 2020. godinu.

**3. Financijski rashodi (skupina računa 34)**

Financijski rashodi planirani su u iznosu 505.523,95 kuna, što predstavlja smanjenje za 15,1% ili za 90.000,00 kuna u odnosu na plan Proračuna za 2020. godinu.

**4. Subvencije (skupina računa 35)**

Subvencije su planirane u iznosu od 985.000,00 kuna, što predstavlja istu razinu u odnosu na plan Proračuna za 2020. godinu.

**5. Pomoći dane u inozemstvo i unutar općeg proračuna**

**(skupina računa 36)**

Pomoći dane u inozemstvo i unutar općeg proračuna planirane su u iznosu od 1.615.000,00 kuna, što predstavlja istu razinu u odnosu na plan Proračuna za 2020. godinu.

**6.** **Naknade građanima i kućanstvima na temelju osiguranja i druge naknade**

**(skupina računa 37)**

Naknade građanima i kućanstvima na temelju osiguranja i druge naknade su planirane u iznosu od 836.600,00 kuna, što je isto u odnosu na plan Proračuna za 2020. godinu.

**7. Ostali rashodi (skupina računa 38)**

Navedena skupina rashoda planira se ukupnom iznosu od 7.251.500,00 kuna, što je smanjenje u iznosu od 360.000,00 kuna, odnosno 4,7% u odnosu na plan Proračuna za 2020. godinu. Ostali rashodi obuhvaćaju tekuće i kapitalne donacije, tekuću proračunsku pričuvu te kapitalne pomoći.

**RASHODI ZA NABAVU NEFINANCIJSKE IMOVINE**

Konsolidirani rashodi za nabavu nefinancijske imovine iz razreda 4 se ovim Izmjenama i dopunama Proračuna za 2020. godinu planiraju u iznosu od 28.226.260,34 kuna, što predstavlja povećanje od 682.600,00 kuna kuna ili za 2,5%.

Rashodi za nabavu neproizvedene dugotrajne imovine iznose 4.485.785,34 kuna što je povećanje od 100,00 kuna u odnosu na plan Proračuna za 2020. godinu.

Rashodi za dodatna ulaganja na nefinancijskoj imovini se utvrđuju u ukupnom iznosu od 23.740.475,00 kuna ili 3,0% više u odnosu na plan Proračuna za 2020. godinu. Navedeno povećanje se odnosi na povećanje plana za postojeće kapitalne projekte, kao i na nove kapitalne projekte, a koji se detaljno mogu vidjeti u Programu gradnje.

PREDSJEDNIK GRADSKOG VIJEĆA

Željko Tomljanović